**STATUTTER FOR KRETSMESTERSKAP I DRESSUR FOR NORDLAND RYTTERKRETS**

Revidert utgave 1 august 2018

GJENNOMFØRING AV MESTERSKAPSSTEVNET

Mesterskapene skal arrangeres som eget stevne, fortrinnsvis i uke 35.

KVALIFISERING

Senior: ekvipasjen må ha gjennomført minimum LA på min. D-stevne med godkjent resultat i løpet av de siste to kalenderår før inneværende år, og senest før start i 1. avdeling av mesterskapsklassen

Junior og ponni: ekvipasjen må ha gjennomført klasse LB på min. D-stevne med godkjent resultat i løpet av de 2 siste kalenderår før inneværende år, og senest før start i 1. avdeling av mesterskapsklassen.

Arrangørklubben kan legge inn kvalifiseringsklasser i starten av KM stevnet.

Kretsen kan regulere nivået i mesterskapsklassene etter nivået i kretsen foregående år. Ved nivåendring i mesterskapene opplyses dette av kretsen inne 1. desember året før mesterskapet skal avvikles.

Henviser til KR I § 152, samt §123 og §126.

DOMMERE

Det skal være minimum 1 dommer i mesterskapsklassene. Overdommer kan inngå i dommerpanelet. Dommer(ne) skal være autorisert for den aktuelle klasse i hht KR I Tillegg 5.4. DDA kan ikke dømme mesterskapsklasser. Overdommeren skal ha høyeste autorisasjon i hht mesterskapets klasser.

MESTERSKAPENE

Det arrangeres følgende individuelle mesterskap:

KM-D-S er åpent for alle alderskategorier

KM-D-J er åpent for juniorryttere

KM-D-P er åpent for ponniryttere på ponnier

Mesterskapene går over to avdelinger, en avdeling pr. dag. Første avdeling er åpen for deltakere som ikke deltar i mesterskapet og skal ha egen premiering, mens andre avdeling er lukket for slike deltakere.

Mesterskapet skal gå på 20x60 m bane utendørs. Arrangørklubben skal legge inn kvalifiseringsklasser i starten av KM stevnet. Klassene skal gå i følgende klassenivåer

 1.avd. 2.avd

Senior LA:5 MC:1

Junior LB:4 LB:5

Ponni LB:4 LB:5

RESULTATBEREGNING

For de individuelle mesterskapet gjelder følgende:

Vinner er den som har høyest sammenlagt prosentresultat etter to avdelinger. Dersom det er flere ekvipasjer på medaljeplass med samme prosentresultat i sammendraget, vinner den som har høyest prosentresultat i andre avdeling. Dersom det fremdeles er flere på samme medaljeplass, er den best som har høyest sum på ”allment inntrykk” fra 1.avd + 2.avd. Ved fortsatt lik plassering på 1.-plass, blir det omridning om gullmedaljen i samme program som for 2.avdeling.

Godkjent: 1. august 2018

Styret i Nordland rytterkrets